3. Anlægsbevilling - Byggemodning til erhverv og boliger i [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lokalplan nr. 328, vejloven
SAGENS INDHOLD
Byrådet skal i denne sag tage stilling til en anlægsbevilling på i alt 61,8 mio. kr. til arkæologiske 
forundersøgelser, udstykning og byggemodning af et nyt bolig- og erhvervsområde ved [adresse] i 
Hadsten. 
Den nye udstykning, som dækker et samlet areal på ca. 25 ha, er sidste etape i realiseringen af lokalplan 
nr. 328. Udstykningen indeholder ca. 85 parcelhusgrunde samt byggemodning af et større område til 
etablering af daginstitution og boligbebyggelse. Projektet vil desuden omfatte byggemodning af 
erhvervsområdet på [adresse] og etablering af en ny rundkørsel på [adresse]. Vedhæftede 
kortbilag ”Nyt boligområde og erhverv ved [adresse] i Hadsten” viser projektarealet.
Forundersøgelser, projektering samt anlægsarbejder forventes udført i perioden juni 2021 til medio 2023.
Anlægsarbejdet for erhvervsområdet forventes gennemført i perioden september til november 2021.
Anlægsarbejdet for boligområdet syd for [adresse], samt etablering af en ny rundkørsel på [adresse] 
forventes gennemført i perioden primo 2022 til medio 2023.
Byggemodningen vil ske i overensstemmelse med lokalplan nr. 328 - ”Odette Lauridsen – Boliger og erhverv 
syd for Hadsten”. Når området er fuldt udbygget, vil der forventeligt være opført ca. 820 nye boliger i 
lokalplanområdet, siden første etape af området blev byggemodnet i 2016.
VURDERING
Efterspørgslen på grunde i Hadsten har været stigende i slutningen af 2020 og starten af 2021. Teknik og 
Miljø vurderer, at samtlige grunde på [adresse] og Gerda Rasmussen vil være solgt ved udgangen af 2022, hvis 
den nuværende efterspørgsel fortsætter.   
Teknik og Miljø vurderer derfor, at der er behov for en samlet byggemodning af de resterende bolig- og 
erhvervsarealer i lokalplanområdet, så den forventede efterspørgsel på grunde i Hadsten fortsat kan 
imødekommes. Herudover vil udstykningen levere den nødvendige vejforsyning til et nyt byggeri af et 
hjælpemiddeldepot og flere andre kommunale servicefunktioner på [adresse], som forventes etableret i 
2022. Udstykningen omfatter også vejforsyning af en kommende integreret daginstitution.
Etablering af en rundkørsel ved [adresse] vurderes at bidrage til en bedre trafikafvikling, i forhold til 
den kommende byudvikling syd for lokalplanområdet.
Udbud og salg af erhvervsgrunde forventes påbegyndt i primo 2022 og boliggrunde i ultimo 2022. Særskilte 
sager om prissætning og salg af grundene vil senere blive forelagt til politisk behandling.
Sagsnr. EMN-2021-00183
DokID: 2434469
Herman Andersen
Teknik- og Miljøudvalget
12-08-2021 08:00
Teknik og Miljø vurderer, at udstykningen vil bidrage med en anselig klimabelastning i anlægsfasen, da 
etablering af veje, forsyningsledninger og bebyggelse generelt nødvendiggør et højt ressourceforbrug. 
Opførsel af nye energivenlige bygninger, som tilsluttes Hadsten Fjernvarme, samt udfasning af økologisk 
landbrugsdrift på arealet vil dog bidrage med et positivt klimaaftryk fremadrettet.
ØKONOMI
Anlægsudgifterne til forundersøgelser og byggemodning udgør overslagsmæssigt 61,8 mio. kr. fordelt som 
følger:
Udover 
ovennævnte 
anlægsudgifter vil 
der i 2023 være 
en 
udgift 
til 
vejafvandingsbidrag på overslagsmæssigt 800.000 kr., der skal konteres som en driftsudgift. 
Emilie Frederiksen bliver endeligt fastsat på baggrund af Favrskov Forsynings takster som en 
procentdel af anlægsudgiften til regnvandsanlægget.
Teknik og Miljø forventer, at anlægsudgifterne fordeler sig med 10 mio. kr. i 2021, 36,8 mio. kr. i 2022 og 
15 mio. kr. i 2023.
Der er i ”Budget 2021-24” afsat rådighedsbeløb på jordforsyningsområdet på i alt 35,0 mio. kr. fordelt med 
10,0 mio. kr. i 2021 og 25,0 mio. kr. i 2022 til byggemodning og udstykning af 3. etape af boligområdet i 
[adresse]. Rådighedsbeløbet indeholder forventede udgifter til forlængelse af [adresse] og 
udstykning af 85 parcelhusgrunde i den sydlige del af lokalplanområdet.
Merudgifterne i forhold til de afsatte rådighedsbeløb i 2021-22, som samlet beløber sig til 26,8 mio. kr., 
udgøres hovedsageligt af øgede udgifter til etablering af vejanlæg og tilslutningsbidrag.
Det foreslås, at der gives et tillæg til det allerede afsatte rådighedsbeløb i 2022 på 11,8 mio. kr. finansieret 
af kassen. Hermed vil det samlede rådighedsbeløb i 2022 modsvare de forudsatte anlægsudgifter på 36,8 
mio. kr. De forventede udgifter i 2023 på 15 mio. kr. foreslås finansieret af den afsatte pulje i 2023 til 
uspecificerede byggemodningsudgifter, arkæologiske undersøgelser, vejanlæg m.v.
Teknik og Miljø vurderer, at alle vejarealer i udstykningen vil blive optaget som offentlige veje. [adresse] 
Kommunes årlige udgifter til drift og vedligehold af det færdige vejanlæg vil således udgøre 
Aktivitet
Beløb kr.
Jord- og miljøtekniske undersøgelser
350.000
Arkæologi
2.300.000
Opmåling og udstykning
1.250.000
Detailprojektering, udbud, tilsyn og projektledelse
850.000
Vej- og stianlæg
[adresse]
Ny rundkørsel på [adresse]
3.000.000
Belysning
1.000.000
Tilslutningsafgifter
33.600.000
Nedrivning af eksisterende bygning
400.000
Fællesarealer og beplantning
650.000
Drift af området i salgsperioden
400.000
Uforudsete udgifter
2.000.000
I alt
61.800.000
overslagsmæssigt 210.000 kr. og omfatter hovedsageligt vintervedligehold, drift af vejbelysning, drift af 
rabatgræs og vejtræer, kantstensfejning, tømning af rendestensbrønde samt vedligehold af 
asfaltbelægninger. Driftsudgifterne vil blive indarbejdet i forbindelse med den tekniske budgetlægning for 
2022-2025 på vejdriftsområdet. I 2023 indarbejdes desuden en enkeltstående driftsudgift på 800.000 kr. til 
vejafvandingsbidrag. 
Udgifterne til byggemodningen af området vil blive modsvaret af løbende indtægter fra salg af grundene.
INDSTILLING
Direktøren for Teknik og Miljø indstiller til Byrådet:
1.
At Byrådet giver et tillæg til rådighedsbeløbet på 11,8 mio. kr. i 2022 finansieret af kassen til 
byggemodning af 3. etape i lokalplan nr. 328.
2.
At Byrådet giver en anlægsbevilling på 61,8 mio. kr. til byggemodning af 3. etape i lokalplan nr. 
328, finansieret af de afsatte rådighedsbeløb på 10,0 mio. kr. i 2021, 36,8 mio. kr. i 2022 og 15,0 
mio. kr. i 2023.
3.
At der i forbindelse med budgetlægningen for 2022-25 indarbejdes 0,8 mio. kr. i 2023 til 
finansiering af vejafvandingsbidrag.
4.
At der i nødvendigt omfang kan igangsættes ekspropriationsprocedure med henblik på at 
erhverve arealer til etablering af rundkørsel på [adresse].
BESLUTNING
Teknik- og Miljøudvalget, 12. august 2021
Fraværende: Anders Ravn
Indstilles godkendt.
Bilag
1.
Kortbilag - Nyt boligområde og erhverv ved [adresse] i Hadsten (2453062)
